
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1541 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση αποφάσεως θέσεως σε ισχύ του Β' Τμή¬ 
ματος του Ειδικού Κανονισμού «Οργάνωσης και Λει¬ 
τουργίας Ειδικής Υπηρεσίας Επιτροπής Ελέγχου των 

Οικονομικών των κομμάτων και των βουλευτών». 1 

Παροχή της εγγύησης του Ελληνικού Δημοσίου προς τις 
Τράπεζες για τη ρύθμιση οφειλών προερχόμενων από 
δάνεια βιοτεχνικών, βιομηχανικών, μεταλλευτικών, κτη- 
νοτροφικών επιχειρήσεων βιομηχανικού τύπου, ξενοδο¬ 
χειακών, ναυτιλιακών και μέρους των εμπορικών επι¬ 
χειρήσεων του Νομού Έβρου και τη χορήγηση νέων 
δανείων κεφαλαίων κίνησης για την αντιμετώπιση των 
έκτακτων αναγκών που δημιουργήθηκαν από τις πλημ¬ 


μύρες του Μαρτίου έτους 2006. 2 

Καθορισμός θέσεων πρακτικής άσκησης σπουδαστών Τ.Ε.Ι. 

στο Δήμο Τριανδρίας Θεσσαλονίκης. 3 

Καθορισμός θέσεων πρακτικής άσκησης σπουδαστών Τ.Ε.Ι. 
στο Υπουργείο Μεταφορών και Επικοινωνιών-Υπηρε- 

σία Πολιτικής Αεροπορίας. 4 

Συγκρότηση ειδικού πενταμελούς εκλεκτορικού σώματος 
ένταξης τριών καθηγητών ΑΕΝ/ΥΕΝ στη βαθμίδα Κα¬ 
θηγητή. 5 


ΑΠΟΦΑΣΕΙΣ 

Αριθμ. 7470 (1) 


Τροποποίηση αποφάσεως θέσεως σε ισχύ του Β' Τμήματος 
του Ειδικού Κανονισμού «Οργάνωσης και Λειτουργίας Ει¬ 
δικής Υπηρεσίας Επιτροπής Ελέγχου των Οικονομικών 
των κομμάτων και των βουλευτών». 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. τις διατάξεις των άρθρων 65 παρ. 6 και 103 παρ. 6 του Συ¬ 
ντάγματος, σύμφωνα με τις οποίες το προσωπικό της Βουλής 
διέπεται αποκλειστικά από τον Κανονισμό της, σε συνδυασμό 
με τις διατάξεις του άρθρου 11 της παρ. 4 του Κανονισμού της 
Βουλής, (μέρος Κοινοβουλευτικό, φ.Ε.Κ. 106/Α/1987), 

2. τις διατάξεις των άρθρων 1, 91 και 94, όπως ισχύουν, του 
Κανονισμού της Βουλής (Μέρος Β', φ.Ε.Κ. 51/Α/1997), 

3. την υπ’ αριθμ. 9907/5699/18.9.2003 (Φ.Ε.Κ. 1362/Β/23.9.2003) 
απόφαση του Προέδρου της Βουλής, με την οποία τέθηκε σε 
ισχύ το Β' ΤΜΗΜΑ του Ειδικού Κανονισμού «Οργάνωσης και 
Λειτουργίας Ειδικής Υπηρεσίας Επιτροπής Ελέγχου των Οικο¬ 
νομικών των κομμάτων και των βουλευτών», όπως ισχύει μετά 
τις υπ’ αριθμ. 12610/7922/31.12.2003 (Φ.Ε.Κ. 1998/Β/31.12.2003) και 
972/760/29.1.2004 (Φ.Ε.Κ. 157/Β/30.1.2004) αποφάσεις του και την 
6944/5662/29.6.2004 (Φ.Ε.Κ. 976/Β/29.6.2004) απόφασή μας, 

4. το γεγονός ότι στον Κ.Α. 0215 του προϋπολογισμού δα¬ 
πανών της Βουλής υπάρχουν σχετικές πιστώσεις, αποφα¬ 
σίζουμε: 

1. τροποποιούμε το άρθρο 2 της υπ’ αριθμ. 9907/5699/18.9.2003 
(Φ.Ε.Κ. 1362/Β/23.9.2003) αποφάσεως του Προέδρου της Βουλής, 
με την οποία τέθηκε σε ισχύ το Β' ΤΜΗΜΑ του Ειδικού Κανονι¬ 
σμού «Οργάνωσης και Λειτουργίας Ειδικής Υπηρεσίας Επιτρο¬ 
πής Ελέγχου των Οικονομικών των κομμάτων και των βουλευ¬ 
τών», όπως ισχύει μετά τις υπ’ αριθμ. 12610/7922/31.12.2003 (Φ.Ε.Κ. 
1998/Β/31.12.2003) και 972/760/29.1.2004 (Φ.Ε.Κ. 157/Β/30.1.2004) 
αποφάσεις του και την υπ’ αριθμ. 6944/5662/29.6.2004 (Φ.Ε.Κ. 
976/Β/29.6.2004) απόφασή μας ως εξής: 

Α. στην παρ. 1, όπως ισχύει, προστίθεται εδάφιο, ως εξής: 

«Προϊστάμενος οργανικής μονάδας των Υπηρεσιών της Βου¬ 
λής (άρθρο 81 παρ. 3-19 του Κανονισμού της Βουλής, Μέρος 
Β'- Φ.Ε.Κ. 51/Α/1997), τοποθετούμενος στις προαναφερόμενες 
θέσεις, αυτοδίκαια απαλλάσσεται της άσκησης των καθηκό¬ 
ντων του προϊσταμένου με θητεία, που του έχουν ανατεθεί. 
Εάν για οποιονδήποτε λόγο, εκτός υπηρεσιακής ανεπάρκειας, 
δυστροπίας στην εκτέλεση των καθηκόντων του, που διαπι¬ 
στώνεται από τον Πρόεδρο της Βουλής, ή πειθαρχικής δίωξης 
που κατέληξε σε ποινή, ο υπάλληλος απαλλαχθεί από την 
άσκηση των καθηκόντων, του προϊσταμένου Διευθύνσεως, 
Τ μήματος ή Γ ραφείου των παρ. α'και β' του άρθρου 1, που του 
έχουν ανατεθεί, επανέρχεται στις Υπηρεσίες της Βουλής και 
καταλαμβάνει κενή θέση προϊσταμένου ανάλογου επιπέδου 
οργανικής μονάδας των υπηρεσιών της Βουλής προς αυτή 
που κατείχε προ της μετακινήσεώς του. Εάν δεν υπάρχει κενή 
θέση, καταλαμβάνει την πρώτη θέση προϊσταμένου που θα 
κενωθεί και για το υπόλοιπο της θητείας. Μέχρι τότε θεωρεί¬ 
ται ανάλογα προϊστάμενος Τ μήματος ή Διευθύνσεως και τα 
καθήκοντά του προσδιορίζονται με απόφαση του Προέδρου 
της Βουλής, ανάλογα με τις υπηρεσιακές ανάγκες. 

Β. Η παρ. 4 αντικαθίσταται, ως εξής: 

«4. Για τον προϊστάμενο της Υπηρεσίας και τους προϊσταμέ¬ 
νους του Τμήματος και των Γ ραφείων εφαρμόζονται οι διατά¬ 
ξεις περί επιδόματος θέσεως ευθύνης προϊσταμένων Δ/νσεως, 
Τμήματος και Γραφείου αντιστοίχως.» 

2. Από την απόφαση αυτή προκαλείται δαπάνη σε βάρος 
του προϋπολογισμού δαπανών της Βουλής και έχουν εγγρά¬ 
φει σχετικές πιστώσεις στον Κ.Α. 0215. 

3. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 9 Οκτωβρίου 2006 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ 2/56146/0025 (2) 

Παροχή της εγγύησης του Ελληνικού Δημοσίου προς τις Τρά¬ 
πεζες για τη ρύθμιση οφειλών προερχόμενων από δάνεια 
βιοτεχνικών, βιομηχανικών, μεταλλευτικών, κτηνοτροφικών 
επιχειρήσεων βιομηχανικού τύπου, ξενοδοχειακών, ναυτιλι¬ 
ακών και μέρους των εμπορικών επιχειρήσεων του Νομού 
Έβρου και τη χορήγηση νέων δανείων κεφαλαίων κίνησης 
για την αντιμετώπιση των έκτακτων αναγκών που δημιουρ- 
γήθηκαν από τις πλημμύρες του Μαρτίου έτους 2006. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/12.7.1995 (Φ.Ε.Κ. 143/12.7.1995). 

2. Την υπ’ αριθμ. 37930/ΔΙΟΕ1624 (Φ.Ε.Κ. Β' 1432/14.10.2005) 
απόφαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυπουργών 
Οικονομίας και Οικονομικών», όπως ισχύει. 

3. Την υπ’ αριθμ. 22845/Β958/1.6.2006 απόφαση του Υπουρ¬ 
γού Οικονομίας και Οικονομικών «Δάνεια για κεφάλαια κί¬ 
νησης και λοιπές πιστωτικές διευκολύνσεις σε επιχειρήσεις 
του Ν. Έβρου». 

4. Την ανακοίνωση της Ευρωπαϊκής Επιτροπής για την 
εφαρμογή των άρθρων 87 και 88 της Συνθήκης ΕΚ. στις 
κρατικές ενισχύσεις με τη μορφή εγγυήσεων (2000/071/07). 

5. Την απόφαση της Διϋπουργικής Επιτροπής του άρθρου 
5 του ν. 2322/1995 (υπ’ αριθμ. 47/8.9.2006 Συνεδρίαση) με την 
οποία παρασχέθηκε η σύμφωνη γνώμη της στον Υφυπουργό 
Οικονομίας και Οικονομικών για την παροχή της εγγύησης 
του Ελληνικού Δημοσίου για ρυθμίσεις οφειλών προερχο- 
μένων από δάνεια που έχουν χορηγηθεί στις βιοτεχνικές, 
βιομηχανικές, μεταλλευτικές, ξενοδοχειακές, κτηνοτροφικές 
επιχειρήσεις βιομηχανικού τύπου , ναυτιλιακές και μέρους 
των εμπορικών επιχειρήσεων που είναι εγκατεστημένες και 
λειτουργούν στο Νομό Έβρου, αποφασίζουμε: 

Παρέχεται η εγγύηση του Ελληνικού Δημοσίου σε ποσοστό 
80% και μέχρι του ποσού των 1.000.000 € για τη ρύθμιση των 
μέχρι 30.6.2006 ληξιπρόθεσμων και μη οφειλών που προέρ¬ 
χονται από δάνεια που έχουν χορηγηθεί για πάγιες εγκατα¬ 
στάσεις και κεφάλαια κίνησης σε βιοτεχνικές, βιομηχανικές, 
μεταλλευτικές, ξενοδοχειακές, κτηνοτροφικές επιχειρήσεις 
βιομηχανικού τύπου και ναυτιλιακές, που είναι εγκαταστημένες 
και λειτουργούν, ανεξάρτητα από την έδρα της επιχείρησης 
στον Νομό Έβρου, σε ένα νέο δάνειο, συμπεριλαμβανομένων 
και των τόκων του πρώτου εξαμήνου 2006, το οποίο θα εξο¬ 
φληθεί σε ίσες εξαμηνιαίες χρεολυτικές ή τοκοχρεολυτικές 
δόσεις σε δέκα (10) χρόνια, με πρώτη καταβλητέα δόση την 
30.6.2007 και τελευταία την 30.6.2017, για την αντιμετώπιση των 
έκτακτων αναγκών που δημιουργήθηκαν από τις πλημμύρες 
του Μαρτίου έτους 2006. 

Επίσης παρέχεται η εγγύηση του Ελληνικού Δημοσίου για 
νέα δάνεια για κεφάλαια κίνησης πενταετούς διάρκειας μο- 
νιμότερου χαρακτήρα σε ποσοστό 80% και μέχρι του ποσού 
των 150.000 € που θα χορηγηθούν σε βιοτεχνικές, βιομηχανι¬ 
κές, μεταλλευτικές, κτηνοτροφικές επιχειρήσεις βιομηχανικού 
τύπου, ξενοδοχειακές και ναυτιλιακές που είναι εγκατεστη¬ 
μένες και λειτουργούν, ανεξάρτητα από την έδρα της επιχεί¬ 
ρησης, στο Νομό Έβρου, για την ίδια ως άνω αιτία. 

- Το επιτόκιο επιδοτείται και ορίζεται σύμφωνα με τους 
όρους της υπ’ αριθμ. 22845/Β958/1.6.2006 απόφασης του 
Υπουργού Οικονομίας και Οικονομικών. 

Προϋπόθεση για την παροχή της εγγύησης του Ελληνικού 
Δημοσίου στις προαναφερόμενες περιπτώσεις είναι: 

• Η σύνταξη μελέτης βιωσιμότητας από την εταιρεία, στην 
οποία θα περιλαμβάνονται: 

α) οι συνολικές υποχρεώσεις της εταιρείας, όπως αυτές 
θα διαμορφωθούν μετά τη ρύθμιση των οφειλών προς το 
πιστωτικό σύστημα, τους προμηθευτές της, τα ασφαλιστικά 


ταμεία, το Δημόσιο και την αγορά γενικότερα, καθώς και 
οι συμφωνίες - ρυθμίσεις αποπληρωμής των υποχρεώσεων 
αυτών. 

β) Το ταμειακό πρόγραμμα της εταιρείας για μια τριετία, 
γ) Οι προβλέψεις εσόδων και κερδών της για μία τριετία, 
δ) Τα κεφάλαια κίνησης που θα απαιτηθούν για την λει¬ 
τουργία της και τις πηγές άντλησής τους. 

ε) Οι υφιστάμενες εξασφαλίσεις, οι τυχόν προτεινόμενες 
αναδιαρθρώσεις των υφιστάμενων εξασφαλίσεων που καλύ¬ 
πτουν τις ρυθμιζόμενες οφειλές, καθώς και οι νέες προτεινόμε- 
νες εμπράγματες εξασφαλίσεις για τις ρυθμιζόμενες οφειλές 
και για το νέο κεφάλαιο κίνησης. 

Η μελέτη βιωσιμότητας, θα υποβάλλεται στην 25 η Διεύ¬ 
θυνση του Γενικού Λογιστηρίου του Κράτους και θα αξιο¬ 
λογείται σύμφωνα με το Άρθρο 37 του ν. 3458/2006, Φ.Ε.Κ. 
94/Α78.5.2006. 

Τα δάνεια των επιχειρήσεων που έχουν χορηγηθεί με την 
Εγγύηση του Ελληνικού Δημοσίου με την υπ’ αριθμ. 2/12763/ 
0025/7.3.2006 απόφαση του Υπουργού Οικονομίας & Οικονο¬ 
μικών και έχουν ρυθμισθεί οι οφειλές τους με την υπ’ αριθμ. 
2/19605/0025/19.4.2006 απόφαση του Υπουργού Οικονομίας 
και Οικονομικών, δεν θα υπαχθούν στην απόφαση αυτή. 

Στις διατάξεις της παρούσης απόφασης υπάγονται και οι 
εμπορικές επιχειρήσεις, εγγεγραμμένα μέλη του επιμελη¬ 
τηρίου Έβρου των οποίων ο ετήσιος κύκλος εργασιών δεν 
υπερβαίνει τα 2.000.000 € και η προς ρύθμιση οφειλή τους 
δεν υπερβαίνει τις 100.000 €. 

Τελευταία ημερομηνία υποβολής αιτήσεων θα είναι η 
31.12.2006. 

Σε περίπτωση που οι πρωτοφειλέτες δεν εξοφλήσουν δύο 
ολόκληρες τοκοχρεολυτικές δόσεις ολόκληρο το δάνειο κα¬ 
θίσταται ληξιπρόθεσμο και απαιτητό, και μέσα ένα τρίμηνο 
από τη λήξη της δεύτερης ανεξόφλητης δόσης οι Τράπεζες, 
προκειμένου να εξοφληθούν από το Δημόσιο, οι εγγυημένες 
απαιτήσεις τους, θα πρέπει να υποβάλουν τα δικαιολογητι- 
κά που ορίζονται στην υπ’ αριθμ. 2/478/0025/4.1.2006 Φ.Ε.Κ. 
16/τ.Β/13.1.2006) απόφαση του Υπουργού Οικονομίας και Οι¬ 
κονομικών. 

Οι προαναφερόμενες Τράπεζες πρέπει να επιδιώκουν μέσα 
στον ανωτέρω οριζόμενο χρόνο των τριών (3) μηνών για τον 
οποίο το Δημόσιο καλύπτει με την εγγύησή του τους τόκους 
υπερημερίας, την είσπραξη από τους πρωτοφειλέτες των λη¬ 
ξιπρόθεσμων εγγυημένων από το Δημόσιο δόσεων με την ίδια 
επιμέλεια που δείχνουν και για τα δάνεια που χορηγούν χωρίς 
την εγγύηση του Δημοσίου. 

Το Ελληνικό Δημόσιο, ως εγγυητής, αναλαμβάνει την υπο¬ 
χρέωση εξόφλησης των εγγυημένων απαιτήσεων των Τρα- 
πεζών, που θα περιλαμβάνουν το ανεξόφλητο εγγυημένο 
ποσό κεφαλαίου, τους ανεξόφλητους τόκους (συμβατικούς 
και υπερημερίας μέχρι ενός τριμήνου) και τέλος, τα έξοδα 
επίδοσης της αναγγελίας κλεισίματος λογαριασμού. 

Οι δανείστριες Τράπεζες υποχρεούνται να υποβάλλουν στο 
Γ ενικό Λογιστήριο του Κράτους - Δ.25-Δ': 

1. κάθε μήνα σε ηλεκτρονική μορφή, κατάσταση στην οποία 
να αναφέρονται τα δάνεια που χορηγήθηκαν τον προηγού¬ 
μενο μήνα με τα παρακάτω στοιχεία: 

Κωδικός Τράπεζας 
Αριθμός λογαριασμού 
Υποκατάστημα 
Επώνυμο δανειολήπτη 
Όνομα δανειολήπτη 
Α.Φ.Μ. δανειολήπτη 
Δ.Ο.Υ. Κωδικός 
Δ.Ο.Υ. Όνομα 

Αρχική κοινή υπουργική απόφαση 
Ημερομηνία αρχικής κοινής υπουργικής απόφασης 
Τροποποιητική κοινή υπουργική απόφαση 
Ημερομηνία τροπ/κής κοινής υπουργικής απόφασης 

Απόφαση εγγύησης 
Ημερομηνία απόφασης 
Αριθμός σύμβασης 
Ημερομηνία σύμβασης 
Εγκριθέν κεφάλαιο δανείου 
Ημερομηνία εκταμίευσης 
Ποσό εκταμίευσης 
Ποσοστό εγγυημένου δανείου 
Διάρκεια δανείου 
Συνολικός αριθμός δόσεων 
Ενυπόθηκη διασφάλιση 
Λοιπές ασφάλειες 
Ύψος εμπραγμάτων ασφαλειών 
Είδος εμπραγμάτων ασφαλειών 

2. κάθε τρίμηνο, κατάσταση σε ηλεκτρονική μορφή στην οποία 
να αναφέρονται τα ανεξόφλητα υπόλοιπα, των εν λόγω δανείων 
κατά κοινή υπουργική απόφαση και απόφαση εγγύησης. 

Ο έλεγχος της εφαρμογής των διατάξεων της παρούσας 
απόφασης, καθώς και η αντιμετώπιση στα πλαίσια αυτής των 
προβλημάτων που θα ανακύπτουν κατά την υλοποίηση, ανατί¬ 
θεται στη Διεύθυνση Κίνησης Κεφαλαίων, Εγγυήσεων, Δανείων 
και Αξιών (Γ.Λ.Κ.- Δ.25 -Τμ. Δ'). 

Σε περίπτωση κατάπτωσης της εγγύησης του Δημοσίου για 
όλα τα δάνεια που θα χορηγηθούν, η συνολική δαπάνη της 
οποίας το ύψος δεν δύναται να προσδιορισθεί, θα καλυφθεί 
από τον ειδικό λογαριασμό εκτός Π/Υ ΘΒ13010002300000000 
02340396 «Γ.Λ.Κ. Δ25- «Κεφάλαιον Ασφαλίσεως Χρηματοδοτή¬ 
σεων εκ Κεφαλαίων ή εγγυήσει του Ελληνικού Δημοσίου». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Σεπτεμβρίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. Φ.500/762/103736/Ε5 (3) 

Καθορισμός θεσεων πρακτικής άσκησης σπουδαστών Τ.Ε.Ι. 
στο Δήμο Τριανδρίας Θεσσαλονίκης. 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθρ. 12, παρ.1 εδαφ. Δ' του ν. 1351/1983 
(Φ.Ε.Κ. 56/Α/28.4.1983) «Εισαγωγή σπουδαστών στην Τριτοβάθ¬ 
μια Εκπ/ση και άλλες διατάξεις». 

2. Τις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α 98). 

3. Την υπ’ αριθμ. 2025805/2917/0022/22.4.1993 (Φ.Ε.Κ. 307/ 
Β/30.4.1993) κοινή υπουργική απόφαση περί καθορισμού μη¬ 
νιαίας αποζημίωσης σπουδαστών Τ.Ε.Ι. που πραγματοποιούν 
άσκηση στο επάγγελμα στο Δημόσιο Τομέα. 

4. Τις διατάξεις της παρ. 4 του αρθρ. 11 του ν. 2327/1995 
(Φ.Ε.Κ. 156/Α/31.7.1995). 

5. Τις διατάξεις του αρθ. 22, παρ.3, εδ.α' του ν. 2362/1995 
(Φ.Ε.Κ. 247/Α/27.11.1995). 

6. Το γεγονός ότι από τις διατάξεις της απόφασης αυτής 
προκαλείται δαπάνη, το ύψος της οποίας αναφέρεται στην 
παρ. 4 της παρούσας απόφασης, στην οποία επίσης αναφέρε- 
ται και η εγγραφή της πίστωσης στον οικείο προϋπολογισμό 
για την κάλυψή της. 

7. Την υπ’ αριθμ. ΔΙΔΚ Φ1-2-61395 (Φ.Ε.Κ. 527/Β/24.3.2004) 
απόφαση Καθορισμού αρμοδιοτήτων στους Υφυπουργούς. 

8. Την υπ’ αριθμ. 37930/ΔΙΟΕ1264/14.10.2005 (Φ.Ε.Κ. 1432/ 
14.10.2005) απόφαση Καθορισμού αρμοδιοτήτων στους Υφυ¬ 
πουργούς Οικονομίας και Οικονομικών, όπως ισχύει. 


9. Την υπ’ αριθμ. 37876/ΣΤ5/26.4.2004 (Φ.Ε.Κ. 608/Β/26.4.2004) 
απόφαση του Πρωθυπουργού και Υπουργού Εθνικής Παιδείας 
και θρησκευμάτων «Καθορισμός αρμοδιοτήτων των Υφυπουρ¬ 
γών του Υπουργείου Εθνικής Παιδείας και θρησκευμάτων». 

10. Το αρθρ. 40 του ν. 849/1978 (Φ.Ε.Κ. 232/Α/1978), όπως συ¬ 
μπληρώθηκε με το αρθρ. 8 του ν. 2129/1993 (Φ.Ε.Κ. 57/Α/1993). 

11. Το υπ’ αριθμ. 29157/19.6.2006 έγγραφο της Γενικής Δ/νσης 
Περιφέρειας - Δ/νσης Αυτοδιοίκησης και Αποκ/σης - Τμήματος 
Τοπικής Αυτ/σης Α' Βαθμού και την υπ’ αριθμ. 70/2006 απόφα¬ 
ση του Δημοτικού Συμβουλίου Τριανδρίας, αποφασίζουμε: 

1. Καθορίζουμε δέκα (10) θέσεις πρακτικής άσκησης σπου¬ 
δαστών Τ.Ε.Ι. στο Δήμο Τριανδρίας Θεσσαλονίκης. 

2. Η πρακτική άσκηση των σπουδαστών Τ.Ε.Ι. πραγματοποι¬ 
είται για ένα εξάμηνο αρχίζοντας από 1.10.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολογι¬ 
σμό του Δήμου Τριανδρίας. 

4. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού των Κ.Α.Ε. 10/6041 και 
10/6054 ως εξής: 

5.520,00 ΕΥΡΩ (10 θέσεις X 184 ΕΥΡΩ X 3 μήνες) για το 
έτος 2006 και 

22.080,00 ΕΥΡΩ (10 θέσεις X 184 ΕΥΡΩ X 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στον προϋπολογισμό του 2006. Αντίστοιχη πίστωση 
θα εγγράφεται στους προϋπολογισμούς του Δήμου αυτού 
για μία πενταετία τουλάχιστον. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 2006 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αριθμ. Φ.500/616/103809/Ε5 (4) 

Καθορισμός θέσεων πρακτικής άσκησης σπουδαστών Τ.Ε.Ι. 
στο Υπουργείο Μεταφορών και Επικοινωνιών-Υπηρεσία 
Πολιτικής Αεροπορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΜΕΤΑΦΟΡΩΝ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του αρθρ. 12, παρ.1 εδαφ. Δ' του ν. 1351/1983 
(Φ.Ε.Κ. 56/Α/28.4.1983) «Εισαγωγή σπουδαστών στην Τριτοβάθ¬ 
μια Εκπ/ση και άλλες διατάξεις». 

2. Τ ις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (Α 98). 

3. Την υπ’ αριθμ. 2025805/2917/0022/22.4.1993 (Φ.Ε.Κ. 307/ 
Β/30.4.1993) κοινή υπουργική απόφαση περί καθορισμού μη¬ 
νιαίας αποζημίωσης σπουδαστών Τ.Ε.Ι. που πραγματοποιούν 
άσκηση στο επάγγελμα στο Δημόσιο Τομέα. 

4. Τις διατάξεις της παρ. 4 του αρθρ. 11 του ν. 2327/1995 
(Φ.Ε.Κ. 156/Α/31.7.1995). 

5. Τις διατάξεις του αρθρ. 22, παρ.3, εδ.α' του ν. 2362/1995 
(Φ.Ε.Κ. 247/Α/27.11.1995). 

6. Το γεγονός ότι από τις διατάξεις της απόφασης αυτής 
προκαλείται δαπάνη, το ύψος της οποίας αναφέρεται στην 

παρ. 4 της παρούσας απόφασης, στην οποία επίσης αναφέρε- 
ται και η εγγραφή της πίστωσης στον οικείο προϋπολογισμό 
για την κάλυψή της. 

7. Την υπ’ αριθμ. 37930/ΔΙΟΕ 1264/14.10.2005 (Β 1432) από¬ 
φαση Καθορισμού αρμοδιοτήτων στους Υφυπουργούς Οικο¬ 
νομίας και Οικονομικών. 

8. Την υπ’ αριθμ. 37876/ΣΤ5/26.4.2004 (Φ.Ε.Κ. 608/Β/26.4.2004) 
απόφαση του Πρωθυπουργού και Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων των Υφυπουρ¬ 
γών του Υπουργείου Εθνικής Παιδείας και Θρησκευμάτων». 

9. Την υπ’ αριθμ. ΥΠΑ/Δ10/Α/23546/3284/23.6.2005 απόφαση 
του Υπ. Μεταφορών και Επικοινωνιών Φ.Ε.Κ. 862/Β/24.6.2005. 

10. Το γεγονός ότι η εποπτεία της πρακτικής άσκησης γί¬ 
νεται από το οικείο Τ.Ε.Ι. ο αριθμός δε, των εποπτευόμενων 
πρακτικά ασκούμενων σπουδαστών δεν μπορεί να υπερβαίνει 
τον αριθμό πέντε (5) κατά υπεύθυνο. 

11. Το αρθρ. 40 του ν. 849/1978 (Φ.Ε.Κ. 232/Α/1978), όπως συ¬ 
μπληρώθηκε με το αρθρ. 8 του ν. 2129/1993 (Φ.Ε.Κ. 57/Α/1993). 

12. Το υπ’ αριθμ. Δ14/Α/11789/3.4.2006 έγγραφο του Υπουργεί¬ 
ου Μεταφορών και Επικοινωνιών -Υπηρεσία Πολιτικής Αεροπο¬ 
ρίας (Γεν. Δ/νση Διοικητικής Υποστήριξης), αποφασίζουμε: 

1. Καθορίζουμε εικοσιπέντε (25) θέσεις πρακτικής άσκησης 
σπουδαστών Τ.Ε.Ι. και πέντε (5) θέσεις σπουδαστών ΑΣΠΑΙΤΕ 
στο Υπουργείο Μεταφορών και Επικοινωνιών - Υπηρεσία Πο¬ 
λιτικής Αεροπορίας (Γεν. Δ/νση Διοικητικής Υποστήριξης). 

2. Η πρακτική άσκηση των σπουδαστών Τ.Ε.Ι. πραγματοποι¬ 
είται για ένα εξάμηνο αρχίζοντας από 1.4.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολογισμό 
του Υπουργείου Μεταφορών και Επικοινωνιών. 

4. Από τις διατάξεις της απόφασης αυτής προκαλείται δα¬ 
πάνη σε βάρος του Κ.Α.Ε.0385 ως εξής: 

49.680,00 ΕΥΡΩ (30 θέσεις X 184 ΕΥΡΩ X 9 μήνες) για το 
έτος 2006 και 

66.240,00 ΕΥΡΩ (30 θέσεις X 184 ΕΥΡΩ X 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στον προϋπολογισμό του Υπουργείου Μεταφορών 
και Επικοινωνιών. Αντίστοιχη πίστωση θα εγγράφεται στους 
προϋπολογισμούς του Υπουργείου αυτού για μία πενταετία 
τουλάχιστον. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Οκτωβρίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΦΥΠΟΥΡΓΟΣ ΕΘΝΙΚΗΣ 

ΚΑΙ ΟΙΚΟΝΟΜΙΚΩΝ ΠΑΙΔΕΙΑΣ ΘΡΗΣΚΕΥΜΑΤΩΝ 

Π. ΔΟΥΚΑΣ Σ. ΤΑΛΙΑΔΟΥΡΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 
-♦- 

Αριθμ. 5121.02/02 (5) 

Συγκρότηση ειδικού πενταμελούς εκλεκτορικού σώματος 
ένταξης τριών καθηγητών ΑΕΝ/ΥΕΝ στη βαθμίδα Καθη¬ 
γητή. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

Του άρθρου 15 του ν. 3450/2006 «Αναβάθμιση και Αναδιάρ¬ 


θρωση της Ναυτικής Εκπαίδευσης.και άλλες διατάξεις» 

(Α' 64/30.3.2006). 

2. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

1. Τη συγκρότηση ειδικού πενταμελούς εκλεκτορικού σώ¬ 
ματος ένταξης τριών καθηγητών ΑΕΝ/ΥΕΝ, στην βαθμίδα 
Καθηγητή, αποτελούμενου από τους πιο κάτω Καθηγητές ή 
Αναπληρωτές Καθηγητές Ιδρυμάτων Ανώτατης Εκπαίδευσης 
αντίστοιχης ή συγγενούς ειδικότητας με αυτή των κρινο- 
μένων: 

α. ΠΑΠΑΝΙΚΟΛΑΟΥ Απόστολο Καθηγητή Ε.Μ.Π., Τμήμα Ναυ¬ 
πηγών - Μηχανολόγων, ως Πρόεδρο, με αναπληρωτή του τον 
ΣΑΜΠΡΑΚΟ Ευάγγελο Καθηγητή Πανεπιστημίου Πειραιά. 

β. ΓΡΗΓΟΡΟΠΟΥΛΟ Γρηγόριο Αναπληρωτή Καθηγητή 
Ε.Μ.Π. Τμήμα Ναυπηγών - Μηχανολόγων, ως τακτικό μέλος, 
με αναπληρωτή του τον ΚΟΝΤΕΣΗ Μιχαήλ Καθηγητή Τ.Ε.Ι. 
Πειραιά,. 

γ. ΜΑΚΡΟΠΟΥΛΟ Κωνσταντίνο Καθηγητή Πανεπιστημίου 
Αθηνών Τμήμα Φυσικής, ως τακτικό μέλος, με αναπληρωτή 
του τον ΒΡΑΧΟΠΟΥΛΟ Μιχαήλ Καθηγητή Τ.Ε.Ι. Χαλκίδας. 

δ. ΑΛΑΦΟΔΗΜΟ Κωνσταντίνο Καθηγητή Τ.Ε.Ι. Πειραιά Τμή¬ 
μα Αυτοματισμού, ως τακτικό μέλος , με αναπληρωτή του 
τον ΒΕΝΤΟΥΡΑ Ερρίκο Καθηγητή Τ.Ε.Ι. Αθήνας Ηλεκτρολόγο 
- Ηλεκτρονικό. 

ε. ΒΟΥΘΟΥΝΗ Παναγιώτη Καθηγητή Μηχανολόγο Τ.Ε.Ι. Αθή¬ 
νας Τμήμα Ενεργειακής Τεχνικής Δ/ντής ΣΤΕΦ, ως τακτικό 
μέλος, με αναπληρωτή του τον ΝΙΚΟΛΑΪΔΗ Γεώργιο Καθη¬ 
γητή Τ.Ε.Ι. Πειραιά. 

Γραμματέας της Επιτροπής ορίζεται η ΙΔΑΧ υπάλληλος 
ΥΕΝ ΚΑΤΣΙΠΗ Άννα με αναπληρώτριά της την ΜΠΥ / ΥΕΝ 
ΤΡΙΑΝΤΑΦΥΛΛΟΥ Ευαγγελία. 

2. Έργο του παρόντος ειδικού πενταμελούς εκλεκτορικού 
σώματος είναι η εξέταση των προσόντων του υπηρετούντος 
μονίμου εκπαιδευτικού προσωπικού στις ΑΕΝ, βαθμίδας Κα¬ 
θηγητή και η διατύπωση κατά περίπτωση θετικής ή αρνη¬ 
τικής κρίσης, για την ένταξη ή παραμονή των κρινομένων, 
σε μόνιμες ή προσωποπαγείς θέσεις, αντίστοιχα, σύμφω¬ 
να με τα προβλεπόμενα στην παράγρ. 1 του άρθρ. 15 του 
ν. 3450/2006. 

Μετά την ολοκλήρωση της ένταξης τριών καθηγητών ΑΕΝ 
στη βαθμίδα Καθηγητή, θα συγκροτηθεί ειδικό επταμελές 
εκλεκτορικό σώμα, με όμοια απόφαση με την παρούσα για τις 
κατά την παράγρ. 2 του προαναφερομένου άρθρου κρίσεις. 

3. Οι συνεδριάσεις του εκλεκτορικού σώματος θα πραγμα¬ 
τοποιηθούν στην αίθουσα 220 του Κεντρικού Κτιρίου ΥΕΝ, 
σε χρόνο και ωράριο που θα καθορισθεί με πρόσκληση του 
Προέδρου της. 

4. Η Διεύθυνση Πολιτικού Προσωπικού ΥΕΝ θα θέσει στη 
διάθεση του Σώματος όλα τα στοιχεία προσωπικού μητρώου 
του προς ένταξη εκπαιδευτικού προσωπικού, που έχουν σχέ¬ 
ση με τα τυπικά του προσόντα και την προϋπηρεσία του. 

Σε κάθε συνεδρίαση συντάσσεται σχετικό πρακτικό, στο 
οποίο διατυπώνεται η κρίση του Σώματος και υπογράφεται 
από τον Πρόεδρο, τα μέλη και το γραμματέα του. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 9 Οκτωβρίου 2006 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΑΡΙΕΤΤΑ ΓΙΑΝΝΑΚΟΥ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

